Në bazë të nenit 28 paragrafi 1, pika 11 e Ligjit mbi vetëqeverisjen lokale (“Fleta zyrtare e MZ”, nr.02/18) dhe nenit 24 paragrafit 1, pikës 13 dhe nenit 53 paragrafi 1 pika 2 të Statutit të Komunës së Tuzit (“Fleta zyrtare e MZ” dispozitat komunale nr. 24-19 ), Kuvendi i Komunës së Tuzit në seancën e mbajtur më 18.07.2019 ka sjell.

**VENDIM**

**mbi stipendimin e studenteve në Komunën e Tuzi**

**I DISPOZITAT THEMELORE**

**Neni 1**

Me këtë vendim rregullohen kushtet dhe procedura e ndarjes së bursave për studentet e rregullt, të drejtat dhe detyrimet e dhënësve dhe shfrytëzuesve të bursave si dhe çështjeve të tjera me vlere për bursat e studenteve në institucionet për studimet e larta në të cilat mundësohet marrja e diplomës.

Të drejtën në bursë mund ta realizojnë studentet e rregullt :

1. Studimeve themelore në zbatim,
2. Studimeve themelore akademike.

**Neni 2**

Të drejtë në bursë kanë studentet e rregullt të cilët :

* Kanë nënshtetësi Malazeze,
* Kanë vendqëndrim në Komunën e Tuzit,
* Sipas programit mësimorë të institucionit të shkollimit të lartë në të cilin studiojnë, kanë arritur mesataren së paku 8,5 nga viti paraprak dhe se paku 90% ECTS kredi,
* Për herë të parë kanë regjistruar semestrin e vitit studimor,
* Nuk kanë përsëritur asnjëherë vitin gjatë studimeve ,
* Nuk janë në marrëdhënie pune,
* Nuk janë më të vjetër se 25 vjeç.

**Neni 3**

Mjetet për ndarjen e bursave sigurohen nga buxheti i Komunës së Tuzit.

Bursat ndahen për një vit studimor, më shumën prej 50.00€ në muaj dhe do të paguhen për dhjetë muaj të vitit studimor .

Bursat nuk paguhen për periudhën e stazhit të absolventit.

**Neni 4**

Të gjitha shprehjet që shfrytëzohen në këtë vendim e që i referohen personave fizik të gjinisë mashkullore të njëjtat do të nënkuptohen edhe për gjininë femërore.

**II PROCEDURA E NDARJES SË BURSAVE**

**Neni 5**

Konkursin për ndarjen e bursave e shpall Sekretariati për administratën lokale për vitin e ardhshëm studimor, më së voni deri në fund të shtatorit të vitit rrjedhës.

Konkursi shpallet në web-faqen, në tabelën informative të Komunës dhe në mediat lokale.

**Neni 6**

Kandidati i cili konkurron për ndarjen e bursës ,bashkë me fletë paraqitjen në konkurs, dorëzon dokumentet në vijim :

* Vërtetim mbi vendqëndrimin,
* Vërtetim mbi regjistrimin e vitit të studimeve,
* Vërtetim mbi provimet e përfunduara nga viti paraprak,
* Vërtetimin mbi lartësinë e kredive ECTS të arritura,
* Vërtetimin mbi notën mesatare,
* Dëshminë (deklaratën) se nuk është në marrëdhënie pune,
* Dëshminë (deklaratën) që studenti nuk pranon tjetër bursë.

**Neni 7**

 Teksti i konkursit përmban:

* Emrin e organit të cilit i drejtohet fletëparaqitja,
* Kushtet e parapara me vendim të cilat duhet ti plotësojnë kandidatët,
* Afati për dorëzimin e fletëparaqitjeve,
* Dokumentacionin të cilin duhet të bashkëngjisë.

Afati për dorëzimin e fletëparaqitjes është 30 ditë nga dita e shpalljes së konkursit.

Fletëparaqitjet që dorëzohen të paplota dhe pas skadimit të afatit të paraparë nuk do të shqyrtohen.

**Neni 8**

Procedurën për ndarjen e bursave e realizon Komisioni për ndarjen e bursave (në tekstin e mëtejmë: Komisioni), të cilin e emëron kryetari i Komunës.

Komisioni ka tre anëtarë.

Komisioni emërohet për një vit studimor.

**Neni 9**

Pas skadimit të afatit për dorëzimin e fletëparaqitjeve Komisioni përcakton listën e studentëve të cilët i plotësojnë kushtet e konkursit.

Lista publikohet në web-faqen dhe në tabelën informative të Komunës.

Pjesëmarrësit e konkursit kanë të drejtë ankese drejt Komisionit për ndarjen e bursave në afat prej 8 ditësh nga dita e publikimit të listës.

Komisioni për ndarjen e bursave mbi ankesën e dorëzuar vendos në afat prej 8 ditësh.

Vendimi i Komisionit është përfundimtar.

**Neni 10**

Vendimin mbi ndarjen e bursës në propozim të Komisionit, e sjellë kryetari i Komunës.

**Neni 11**

Bursisti humb të drejtën në bursë nëse:

* Vërtetohet se të drejtën e bursës e ka arritur në bazë të të dhënave të pasakta,
* E ndërprenë shkollimin e rregullt,
* Ndryshon vendbanimin,
* Lidhë marrëdhënie pune.

Studenti bursist i cili e humb vitin studimor për shkak të sëmundjes së gjatë të cilën mund ta dëshmojë përmes dokumentacioni adekuat mjekësor mund të bëjë përjashtim nga neni 1 alineja 2 e këtij neni.

**IV DISPOZITAT KALIMTARE DHE PËRFUNDIMTARE**

**Neni 12**

Ky vendim hyn në fuqi ditën e sjelljes dhe publikohet në “Fletën zyrtare të MZ-dispozitat komunale”. Pas hyrjes në fuqi të këtij vendimi pushon së vlejturi Vendimi mbi mbursimin e studentëve dhe gjimnazistëve (“Fleta zyrtare e Malit të Zi-dispozitat komunale”, nr.039/08 prej më 11.06.2009, 29.12.2008, 031/14 prej më 11.11.2014).

Numër: 02-030/19-4070

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**